Opsada Dunkerquea (1793)
<s>Opsada Dunkerquea se odigrala za vrijeme Rata Prve koalicije od 24. augusta do 8. septembra 1793. godine, kada su savezničke, pretežno anglo-hanoveranske, snage pod zapovjedništvom vojvode od Yorka, nastojale zauzeti francuski grad Dunkerque, koji je branio republikanski garnizon pod Josephom Souchamom.</s><s>Do opsade je došlo tokom ofanzive koji su u ljeto iste godine saveznici pokrenuli na sjevernu Francusku iz tada austrijske Belgije i prilikom koje su zauzeli strateški važnu tvrđavu Valenciennes.</s><s>Savezničke snage su se nakon toga razdvojila - Austrijanci su odlučili pod opsadu staviti Le Quesnoy, dok su Anglo-Hsnovranci pod Yorkom okrenuli na sjever, pri čemu im je krajnji cilj bio Dunkerque.</s><s>Ta je odluka bila prvenstveno političke prirode, odnosno na njoj je inzistirala britanska vlada pod Williamom Pittom i ministrom rata Henryjem Dundasom, nastojeći zauzeti u ekonomskom smislu izuzetno važnu luku, za koju se vjerovalo da bi je mogla zadržati ili iskoristiti kao važan adut u očekivanim mirovnim pregovorima.</s><s>Ubrzo se, međutim, pokazalo kako Yorkove snage, usprkos brojčane nadmoći, nisu u stanju zauzeti grad, koji je bio opkoljen, ali se i dalje opskrbljivao sa mora; brodovi Kraljevske mornarice, za koje se očekivalo da će blokirati grad sa mora, nisu stigli britanskoj vojsci u pomoć.</s><s>To je stvorilo dovoljno vremena francuskim snagama da organiziraju pokušaj deblokade sa kopna, a koji je 6. septembra doveo do trodnevne bitke kod Hondschootea u kojoj su savezničke snage poražene i natjerane na povlačenje.</s>

<s>Izvori</s>

<s>Literatura
.
.
.
.</s><s>Harvey, R. War of Wars: The Epic Struggle Between Britain and France 1789-1815.</s><s>London, 2007
 Rodger, NAM.</s><s>Command of the Ocean: A Naval History of Britain 1649-1815, London, 2007
 Smith, Digby.</s><s>The Napoleonic Wars Data Book.</s><s>London: Greenhill, 1998.</s><s>Urban, Mark.</s><s>Generals: Ten British Commanders Who Shaped the World.</s><s>Faber and Faber, 2005.</s>

<s>Vanjske veze
 Eduard D'Alton by Digby Smith, compiled by Leopold Kudrna</s>

<s>1793
Opsade
Rat Prve koalicije</s>

